Diari Oficial de la Generalitat Valenciana


Sumari del DOGV 9643, del 19-07-2023 (2023/8162)

RESOLUCIÓ de 14 de juliol de 2023, del conseller d'Economia Sostenible, Sectors Productius, Comerç i Treball, de concessió de les ajudes convocades per Resolució de 28 de desembre de 2022, de la directora general de Comerç Artesania i Consum, per la qual s'efectua la convocatòria anticipada per a l'exercici 2023 de les ajudes en matèria de comerç, consum i artesania, a l'empara de l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, modificada per l'Ordre 5/2022, d'1 de juny, amb correcció d'errors d'aquesta de 31 de maig de 2023, per la qual s'aproven les bases reguladores per a la concessió de subvencions en matèria de comerç, consum i artesania. Títol II, capítol I, article 18.1 exp CMAPY4 (AVALEM ARTESANIA).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9643

Data del DOGV
:   19-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8162


Data del document
:   14-07-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 14 de juliol de 2023, del conseller d'Economia Sostenible, Sectors Productius, Comerç i Treball, de concessió de les ajudes convocades per Resolució de 28 de desembre de 2022, de la directora general de Comerç Artesania i Consum, per la qual s'efectua la convocatòria anticipada per a l'exercici 2023 de les ajudes en matèria de comerç, consum i artesania, a l'empara de l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, modificada per l'Ordre 5/2022, d'1 de juny, amb correcció d'errors d'aquesta de 31 de maig de 2023, per la qual s'aproven les bases reguladores per a la concessió de subvencions en matèria de comerç, consum i artesania. Títol II, capítol I, article 18.1 exp CMAPY4 (AVALEM ARTESANIA). [2023/8162]  
  
  
Vista l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania (DOGV 8433, 28.11.18), modificada per l'Ordre 5/2022, d'1 de juny (DOGV 9355, 06.06.2022), amb correcció d'errors d'aquesta de 31 de maig de 2023 (DOGV 9610, 05.06.2023).  
Vista la Resolució de 28 de desembre de 2022, de la directora general de Comerç, Artesania i Consum, per la qual s'efectua la convocatòria anticipada per a l'exercici 2023 de les ajudes en matèria de comerç, consum i artesania (DOGV 9504, 03.01.2023).  
Vista l'acta de la Comissió Qualificadora, reunida en data 13 de juny de 2023, en la qual consta la proposta formulada sobre les sol·licituds d'ajudes presentades que s'acullen a allò que s'ha regulat en el títol II, capítol I, article 18.1 de l'Ordre 22/2018 modificada per l'Ordre 5/2022, d'1 de juny, amb correcció d'errors d'aquesta, de 31 de maig de 2023, i que ha sigut elevada al conseller d'Economia Sostenible, Sectors Productius, Comerç i Treball, a través de la Direcció General de Comerç, Artesania i Consum, resolc:  
  
Primer  
Concedir les ajudes que es recullen en l'annex I, per un import total de 379.109,60 euros, per a la realització de les accions que en el mateix s'especifiquen.  
En el cas d'agrupacions de persones físiques o jurídiques sense personalitat jurídica, segons el que estableix l'article 11 de la Llei 38/2003, general de subvencions, es fa constar expressament, els compromisos d'execució assumits per cada membre de l'agrupació, així com l'import de subvenció a aplicar per cadascú d'ells (annex II).  
Les ajudes que es concedixen a través de la present resolució estan sotmeses al règim de minimis regulat pel Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DO L 352, de 24.12.2013), modificat pel Reglament (UE) núm. 2020/972 de la Comissió, de 2 de juliol de 2020, pel qual es modifiquen el Reglament (UE) núm. 1407/2013, respecte de la seua pròrroga i el Reglament (UE) núm. 651/2014 respecte de la seua pròrroga i als ajustos pertinents (DO L 215 de 07.07.2020).  
  
  
Segon  
Les ajudes es finançaran amb càrrec a l'aplicació pressupostària 77.07.66.646.09.566.27, línia de subvenció S0135 del pressupost de gastos de la Generalitat per a l'exercici 2023.  
  
Tercer  
Realitzada l'activitat subvencionada en el termini establit en l'apartat huité de la Resolució de 28 de desembre, de 2022, la beneficiària justificarà fins al 9 de novembre de 2023, el compliment de la finalitat que determina la concessió de la subvenció, així com de les obligacions establides en l'article 13 i dels requisits i condicions imposades, per mitjà de la presentació dels documents establits en l'article 15 de l'Ordre 22/2018 de bases reguladores d'aquestes ajudes, modificada per l'Ordre 5/2022 i correcció d'errades d'aquesta de 31 de maig de 2023, a excepció de les consistents en l'assistència i realització de certàmens o manifestacions firals, que es podran justificar fins el 24 de novembre de 2023. La justificació d'aquelles que, per les seues dates de realització, no puguen justificar-se en este termini, es presentarà en els 10 dies naturals següents a la finalització del certamen, i no podrà acceptar-se en cap cas amb posteritat al dia 15 de desembre de 2023.  
  
El càlcul de la subvenció definitiva a percebre es realitzarà aplicant el percentatge de suport real a la despesa justificada i aprovada.  
L'incompliment de les obligacions i condicions imposades a la beneficiària podrà donar lloc a la minoració o la resolució de la subvenció, en els termes establits en l'article 16 de l'esmentada Ordre 22/2018, modificada per l'Ordre 5/2022 i correcció d'errades d'aquesta de 31 de maig de 2023.  
L'import de la subvenció no podrà ser destinat a finalitat ni activitat diferent d'aquella per a la que es concedix i el seu incompliment obligarà a la devolució dels fons percebuts.  
  
Quart  
Denegar l'ajuda a la sol·licitant que s'assenyala en l'annex III d'aquesta resolució, pels motius que s'especifiquen.  
  
Contra la present resolució, que posa fi a la via administrativa, podrà interposar-se, potestativament, recurs de reposició davant el mateix òrgan que l'ha dictada, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes a comptar des de l'endemà de la seua publicació, o bé recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la seua publicació, d'acord amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 14 de juliol de 2023.- El conseller d'Economia Sostenible, Sectors Productius, Comerç i Treball: Rafael Climent González.